als_Latn dik_Latn sag_Latn
-
08 Janar 2015
Në Gjyqin e Spiunazhit Jugosllav Pritet Dëshmia e Vrasësit me PagesëShare:
-
-
Ndërsa gjyqi për dy ish-zyrtarë të shërbimeve sekrete vazhdon në Gjermani, viti 2015 do të shohë dëshminë tronditëse nga një ish-vrasës me pagesë për Shërbimet Inteligjente Jugosllave.
Gjyqi i ish-shefit të Shërbimeve Sekrete të Jugosllavisë, Zdravko Mustac, dhe vartësit të tij Josip Perkovic, të cilët më vonë krijuan agjencinë e pavarur të spiunimit në Kroaci, do të ndiqet nga afër për zhvillime të reja ndërsa vazhdon në vitin 2015 me dëshminë e një dëshmitari kyç.
Mustac Full Perkovic u ekstraduan në Gjermani pas një mosmarrëveshje të gjatë ligjore dhe politike vitin e kaluar, për t'u gjykuar për organizimin e vrasjes së emigrantit kroat Stjepan Djurekovic pranë Mynihut në vitin 1983.
Dëshmitari kyçVinko Sindicic, i cili u burgos në Britani në vitin 1988 se u orvat të vriste një tjetër disident jugosllav, do të dëshmojë muajin e ardhshëm. Ai dëshmoi gjithashtu në gjyqin e ish-agjentit Krunoslav Prates, i cili tashmë është dënuar për përfshirje në vrasjen e Djurekovicit.
Por Sindicic shkaktoi polemika vitin e kaluar kur tërhoqi dëshminë e tij të mëparshme për hetuesit, duke pretenduar se ajo ishte dhënë nën presion nga agjentët e zbulimit gjerman, “në përputhje të plotë me udhëzimet e dhëna nga persona nga autoritetet gjermane".
Kur Sindicic të dalë të dëshmojë në gjyqin e Mustac dhe Perkovic, mbrojtja pritet të shprehet se dëshmia e tij është e rreme dhe se atë e kanë mësuar se çfarë duhet të thotë.
Si mbrojtja e Sindicic ashtu edhe ajo e Perkovicit pohojnë se një brenda Shërbimeve Sekrete të Jugosllavisë ekzistonte një celulë e fshehtë, e cila ekzekutonte emigrantët, UDBA. Ata prfetendojnë se kjo celulë ontrollohej nga Partia Komuniste dhe në këtë mënyrë vrasjet nuk janë urdhëruar nga Perkovic dhe Mustac.
“Sindicic është tepër i rëndësishëm në akuzën kundër Perkovic dhe Mustac,” tha Beyer, avokati i Perkovic, për gazetën kroate “Jutarni list” në muajin dhjetor.
“Ne kemi paraqitur dokumente të Shërbimeve Sekrete Kroate në gjykatë dhe jo vetëm që Sindici është paguar, por ai ka marrë gjithashtu udhëzime nga Shërbimet Sekrete Gjermane mbi mënyrën si të sillej në gjyq. Kjo është një provë tepër e rëndësishme për të vënë në dyshim besueshmërinë e tij,” tha ai.
Analistët kanë sugjeruar se gjyqi mund të ekspozojë krimet e kaluara dhe ndikimin e vazhdueshëm të zyrtarëve të Shërbimeve Sekrete Jugosllave në Kroaci.
Gjyqi tashmë është tronditur edhe nga dëshmia sensacionale nga Pratesi, i cili këmbënguli se gënjeu kur dha prova, të cilat prokurorët shpresonin se do të ndihmonin në dënimin e Mustacit dhe Perkovicit.
“E gjithë historia ishte e trilluar,” tha Prates në gjykatën në Mynih në muajin nëntor.
Në një deklaratë për hetuesit gjermanë në vitet 2000, Prates dëshmoi se ai i kishte dhënë Perkovicit çelësin e garazhit ku u vra Djurekovici.
Por ai tha në gjykatën në Mynih se ajo histori ishte trilluar nga spiunët jugosllavë, gjë të cilën më pas ia përsëriti edhe hetuesve gjermanë.
Pratesi u dënua me burgim të përjetshëm në vitin 2008 për përfshirjen e tij në vrasje.
Në aktakuzë pretendohet se Mustac, i cili ishte kreu i UDBA-së në atë kohë, i dha urdhër Perkovicit të organizonte vrasjen. Supozohet se Perkovici u mor me anën logjistike dhe zgjodhi vendin ku do të vritej Djurekovici - një garazh ku emigranti printonte materialet propagandistike anti-jugosllave.
Të dy, si Mustaci ashtu edhe Perkovici, e kanë deklaruar veten jo fajtor për ndonjë përfshirje në vrasjen e Djurekovicit.
komento përmes
unk als_Latn als_Latn unk unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn